Rusia nën kritikat e ambjentalistëve, për masat përgatitore për Olimpiket 2014
Shoqatat e mjedisit thonë se mijëra hektarë rezervat natyror përreth Soçit rrezikohen të dëmtohen si rezultat i shfrytëzimit pa kriter
Shoqata World Wildlife Fund thotë se mijëra hektarë rezervat natyror përreth Soçit rrezikohen të dëmtohen si rezultat i prerjes së pemëve të rralla dhe ndërtimit të rrugëve përmes pyjeve të paprekura. Shoqata thotë se disa ekosisteme kanë pësuar dëme të pandreqshme dhe mjedise që strehojnë zogj e arinj janë shkatërruar. Igor Chestin është drejtor i zyrës së shoqatës në Moskë: Zoti Chestin thotë se një ndër zonat më të dëmtuara është lugina e lumit Mzymta. Mijëra rrënjë ahu janë prerë për të hapur rrugën për linjat e komunikacionit. Rusia u zgjodh si organizatore e Lojërave të ardhshme Dimërore në 2014, duke mundur Pionçangun e Koresë së Jugut dhe Salcburgun e Austrisë. tha kryeministri rus Vladimir Putin. Por që nga ajo kohë, ndërtimet për Lojërat Olimpike kanë hasur në probleme të shumta, përfshirë ankesat nga banorët vendas se po u merret toka pa të drejtë. Një zëdhënës për Korporatën Olympstroi, kompania përgjegjëse për ndërtimet, i tha Zërit të Amerikës se qeveria mund të bëjë më shumë për të zbatuar rregulloret aktuale për mjdisin. Por Yevgeni Volk i Fondacionit Heritage thotë se nuk ka shumë stimul për këtë: Zyrtarët e shoqatës World Wildlife Fund thonë se mund të jetë tepër vonë për Rusinë të organizojë Lojëra të padëmshme për mjedisin. Por ata shtojnë se qeveria dhe parlamenti rus mund të marrin masa për të kufizuar sa më shumë dëmin.